stanford-oval/wikipedia huggingface dataset:
לא יהיה כלום, כי אין כלום
הסיסמה > מקבילות בשימוש נתניהו

נתניהו השתמש במשפטים בתבנית זו רבות, כך בקדנציה הראשונה שלו אמר עם "ייתנו יקבלו, לא ייתנו לא יקבלו", בהמשך לגבי איומים על מדינת ישראל אמר, "ידע כל מי שמנסה לפגוע בנו — שאנחנו נפגע בו", בהקשר זה אמר, "מי שניסה אותנו חטף — מי שינסה אותנו יחטוף", בבחירות לכנסת ה-20 אמר "זה לא המחנה הציוני, זה המחנה האנטי־ציוני", עוד אמר "חמאס הוא דאעש, ודאעש הוא חמאס", לגבי הסכם הגרעין עם איראן אמר "אסור שלמשטר המסוכן בעולם יהיה את הנשק המסוכן בעולם", בנאומו המפורסם בעצרת הכללית של האו"ם בו הציג ציור של פצצה, עם מרעום מילולי מסוגנן שעליו נכתב, "קו אדום לא מוביל למלחמה, קו אדום מונע מלחמה", נתניהו אמר עוד משפטים רבים בסגנון זה.
התייחסות לסיסמה

| 0 | 1 | 2 |
| --- | --- | --- |
| ” | הסיסמה האלמותית, המיתולוגית, שמש העמים של הסיסמאות ושמו של ספר זה הבליחה בקיץ 2016 מלשכתו של ראש הממשלה, בנימין נתניהו, כדי להסביר שאין ממש בחקירות נגדו | “ |

|  – הילה קובו ויניר קוזין, לא יהיה כלום – המשפטים הגדולים של הפוליטיקה הישראלית, דני ספרים 2019, עמ' 163 |  – הילה קובו ויניר קוזין, לא יהיה כלום – המשפטים הגדולים של הפוליטיקה הישראלית, דני ספרים 2019, עמ' 163 |  |
הסיסמה שימשה ככותרת לעשרות כתבות באתרי חדשות.
העיתונאי בן כספית, בספרו "נתניהו: ביוגרפיה" כתב, "מרוב שנתניהו חזר על המימרה "לא יהיה כלום כי אין כלום" כל כך הרבה פעמים, השתכנע בעצמו".
הילה קובו ויניר קוזין קראו לספרם, "לא יהיה כלום", העוסק ב"משפטים הגדולים של הפוליטיקה הישראלית", כפרפרזה על הסיסמה.
אסי עזר פתח את גמר הכוכב הבא 2018 במילים ״הייתי שמח להגיד לכם שלא יהיה כלום כי אין כלום אבל הערב יש, גם יש״.
הערות שוליים

↑  מורן אזולאי ורועי ינובסקי, נתניהו: "אני יודע במה מדובר. לא יהיה כלום", באתר ynet, 8 בינואר 2017; מקסים לנגו, נתניהו לאחר חקירתו: "אין חדש תחת השמש – לא יהיה כלום, כי לא היה כלום", באתר חדשות 0404‏, 15 בדצמבר 2017; עמית סגל, ראש הממשלה לפני חקירתו: "לא יהיה כלום כי אין כלום", באתר חדשות 13, 2 בינואר 2017
↑  קוה שפרן, סודות נתניהו, כנרת זמורה ביתן, 2020, עמ' 171 – 173
↑  קוה שפרן, סודות נתניהו, כנרת זמורה ביתן, 2020, עמ' 171 – 173
↑  חן מענית, ‏ה"לא יהיה כלום כי אין כלום", הפך ל"יהיה הרבה כי יש הרבה", באתר גלובס, 21 בנובמבר 2019
 TheMarker, "לא יהיה כלום כי אין כלום"? 10 תגובות שהעביר ניר חפץ בשם משפחת נתניהו, באתר TheMarker‏, 5 במרץ 2018
 זה התחיל ב"לא היה כלום" ונגמר בבקשה לחסינות: כך הסביר נתניהו לציבור את קו ההגנה שלו, באתר הארץ, 2 בינואר 2020
 עידו באום, הסדר טיעון לנתניהו? לא יהיה כלום, כי (בינתיים) אין כלום, באתר TheMarker‏, 13 בינואר 2022
 גדעון לוי, לא יהיה כלום כי לא היה, באתר הארץ, 3 בנובמבר 2019
טל שלו‏, נתניהו הגיב בכנסת על הבדיקה בעניינו: "אין כלום ולא היה כלום", באתר וואלה, 18 ביולי 2016

עו"ד אביעד ויסולי, לא יהיה כלום כי לא היה כלום, באתר ערוץ 7, 6 באוגוסט 2017
גיא עזרא, ‏זהבה גלאון: "לא יהיה כלום כי אין כלום", באתר "סרוגים", 22 בנובמבר 2017
איתמר אייכנר, ynet, נתניהו על עדות המיליארדר פויו זבלדוביץ': "לא יהיה כלום כי אין כלום", באתר כלכליסט, 9 באפריל 2017
בנימין ברגר, ‏"חוזר ואומר בביטחון מוחלט: לא יהיה כלום כי לא היה כלום", באתר JDN‏, 10 בנובמבר 2017
↑  בן כספית, נתניהו - הביוגרפיה, ידיעות אחרונות 2021, עמ' 337
לא יוצא למסיבות

"לא יוצא למסיבות" הוא סינגל שהוקלט על ידי הזמר-יוצר הישראלי מרגי. השיר יצא לאור ב-28 באפריל 2020, כסינגל שלא מתוך אלבום, על ידי חברות התקליטים Mobile1 Music וגאגא בוקינג.
רקע וכתיבה

השיר נכתב והולחן על ידי מרגי, רון ביטון ויונתן גולדשטיין והופק על ידי גולדשטיין, שהפיק קודם לכן את מיני-אלבומו של מרגי, "מה יהיה", ואת שיריו "תני לי רגע", "אני לא אני" ו"דיבור נגוע". השיר הוא שיר דאנס-פופ-דיסקו בו מדבר מרגי על מערכת יחסים, בדומה לשירים אחרים שלו.
וידאו קליפ

הווידאו קליפ המלא שצולם עבור השיר הועלה לערוץ היוטיוב של מרגי בשידור חי ב-28 באפריל 2020, בסמוך לצאתו של הסינגל. בתחילת הקליפ, ניתן לשמוע את להיטו של מרגי, "הזוג הזה". בהמשך הקליפ, ניתן לראות את מרגי במקומות שונים יחד עם רקדניות. הקליפ הופק וצולם יחד עם במאים מלוס אנג'לס במצלמת פילם. עלות הפקת הקליפ מוערכת בכמאות אלפי שקלים.
תוך פחות משבוע, צבר הקליפ למעלה ממיליון צפיות. נכון למאי 2020, מונה הצפיות של הקליפ עומד על כ-2 מיליון.
ביקורת

השיר סוקר על ידי מבקר המוזיקה יוסי חרסונסקי, שנתן לשיר ציון של שלושה כוכבי זהב וחצי מתוך חמישה, והגדיר אותו כ"עוד להיט מתכוונן למקומות הכי ראש צעיר מיינסטרימי, מחפש את הדרך לפלייליסט הקליט, לא משהו אותנטי מעצמו."
הצלחה

השיר הופיע לראשונה במקום הראשון במצעד השבועי של מדיה פורסט, ובכך הפך לשירו השני של מרגי אשר עשה זאת, בעוד הראשון היה "הזוג הזה". נכון ל-24 במאי, שהה השיר במצעד כ-3 שבועות. במצעד הרשמי של גלגלצ הופיע השיר לראשונה במקום ה-6 והגיע בשיאו למקום ה-1, תוך ששהה במצעד כארבעה שבועות.
עם יציאתו, נכנס השיר אל המקום ה-126 במצעד שירי הספוטיפיי השבועי, תוך שהצליח לצבור למעלה מ-20,000 השמעות באותו השבוע. בשיאו, הגיע השיר למקום ה-65 במצעד, תוך שהצליח לצבור למעלה מ-30,000 השמעות באותו השבוע. נכון למאי 2020, הצליח השיר לצבור שם למעלה מ-120 אלף השמעות.
רשימת רצועות

| לא יוצא למסיבות — סינגל> מס' | לא יוצא למסיבות — סינגל> שם | לא יוצא למסיבות — סינגל> משך | לא יוצא למסיבות — סינגל>  | לא יוצא למסיבות — סינגל>  | לא יוצא למסיבות — סינגל>  | לא יוצא למסיבות — סינגל>  | לא יוצא למסיבות — סינגל>  | לא יוצא למסיבות — סינגל>  | לא יוצא למסיבות — סינגל>  |
| --- | --- | --- | --- | --- | --- | --- | --- | --- | --- |
| 1. | לא יוצא למסיבות  | 3:19 |  |  |  |  |  |  |  |
| לא יוצא למסיבות — רמיקס> מס' | לא יוצא למסיבות — רמיקס> שם | לא יוצא למסיבות — רמיקס> משך | לא יוצא למסיבות — רמיקס>  | לא יוצא למסיבות — רמיקס>  | לא יוצא למסיבות — רמיקס>  | לא יוצא למסיבות — רמיקס>  | לא יוצא למסיבות — רמיקס>  | לא יוצא למסיבות — רמיקס>  | לא יוצא למסיבות — רמיקס>  |
| --- | --- | --- | --- | --- | --- | --- | --- | --- | --- |
| 1. | לא יוצא למסיבות (רמיקס של דלית רצ'שטר)   | 4:40 |  |  |  |  |  |  |  |
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 1 |  |
|   ‏‏‏  מצעדים שנתיים (2020)> מדינה |   ‏‏‏  מצעדים שנתיים (2020)> מצעד |   ‏‏‏  מצעדים שנתיים (2020)> מיקום שיא |   ‏‏‏  מצעדים שנתיים (2020)>  |
| --- | --- | --- | --- |
|  ישראל | מדיה פורסט ישראל | 6 |  |
|  ישראל | גלגלצ | 14 |  |
|  ישראל | כאן גימל | 22 |  |
|  ישראל | מאקו ורדיו תל אביב | 23 |  |
הערות שוליים

1 2  לא יוצא למסיבות, באתר יוסמיוסיק, ‏2020-04-29
1 2 3   מרגי - לא יוצא למסיבות | Mergui - Lo yotze lemesibot (Prod. by Johnny Goldstein), סרטון  באתר יוטיוב (אורך: 4:06)
↑  מוזיקה - ביום העצמאות: מרגי "לא יוצא למסיבות" ומתנשק בקליפ חדש, באתר פרוגי, ‏2020-04-28
↑  מערכת ישראל היום, צפו: מרגי לא יוצא למסיבות, באתר ישראל היום, 29 באפריל 2020
↑  niv the tool, המצעד השבועי של מדיה פורסט, באתר mediaforest-group
↑  המצעד השבועי 2020 14.5, באתר glz.co.il
↑  המצעד השבועי 2020 21.5, באתר glz.co.il
1 2  מצעד שירי הספוטיפיי השבועי, באתר ספוטיפיי, ‏28 במאי 2020
↑  לא יוצא למסיבות, נבדק ב-2020-05-30
↑  ערב טוב עם גיא פינס, ‏חנן בן ארי: "אני לא ישן בלילה מזה שעברתי את נועה ומרגי", באתר ‏מאקו‏, 17 בדצמבר 2020
| מרגי |
| --- | --- | --- |
דיסקוגרפיה
| מיני-אלבומים | מה יהיה • לא להיות לבד • Dark Side of the Rainbow • ‏Shadows of Blue • מרגיש כמו אהבה |  |
| סינגלים | "תני לי רגע" • "הזוג הזה" • "אני לא אני" • "הכל שקוף" • "אסור" • "דיבור נגוע" • "לא יוצא למסיבות" • "אמבולנס" • "סגול בהיר" • "אנג'ל" • "לא להיות לבד" • "Sucks to Know You (FU)" ‏• "Lie Like This" • "צונאמי" |  |
| השתתפות בסינגלים | "Hoodie" |  |
| ערכים קשורים | הכוכב הבא לאירוויזיון 2018 • טדי הפקות • Mobile1 Music • סבן מיוזיק גרופ |  |
לואיזיאני לינס

לואיזיאני דֶה אוליביירה לינס (בפורטוגזית: Luizianne de Oliveira Lins, נולדה ב-18 בנובמבר 1968), המכונה לורה, היא עתונאית ופוליטיקאית ברזילאית. בשנים 2005–2012 כיהנה כראש עיריית פורטלזה, העיר החמישית בגודלה בברזיל. היא סיימה לימודי עיתונאות באוניברסיטה הפדרלית של סירה (UFC), שם החלה את פעילות ההפוליטית האקטיביסטית כיו"ר אגודת הסטודנטים המרכזית. היא הצטרפה למפלגת הפועלים בשנת 1989, וארבע שנים לאחר מכן, קיבלה את ניהול דירקטוריון האיגוד הלאומי של הסטודנטים (UNE). לאחר שעבדה בחברת הניקיון והעיור העירוני בפורטלזה והייתה סגנית רכזת של מכון המחקר Datafolha do Ceará, היא הפכה לפרופסור לתקשורת חברתית באוניברסיטת UFC.
חברה במפלגת הפועלים, מאז 1989. בעלת תואר בעיתונאות מהאוניברסיטה הפדרלית של פורטלזה. סוציאליסטית ופמיניסטית.
בשנת 2004 נבחרה לראשות עיריית פורטלזה. מנהיגות המפלגה תמכה במועמד מטעם המפלגה הקומוניסטית, אך למרות זאת לואיזיאני הצליחה לגשת לסבב השני, והביסה את מורוני טורגן ממפלגת החזית הליברלית.
חיה עם סרג'יו נובאיס וילדיהם המשותפים.
הערות שוליים

↑  הערים הגדולות בברזיל.
↑  Luizianne de Oliveira Lins, ULTIMO SEGUNDO
ערך זה הוא קצרמרבנושא אישים. אתם מוזמנים לתרום לוויקיפדיה ו.
לאונרדו טורנאבוני

| --- | --- |
 לידה:  1494 פירנצה, רפובליקת פירנצה 
 פטירה:  1540 (בגיל 46 בערך) רומא, מדינת האפיפיור 
 תפקיד:  בישופ אז'אקסיו (19 במרץ 1539)  בישוף דיוקסי (16 באפריל 1522) 
 השקפה דתית:  הכנסייה הקתולית 
 
לאונרדו טורנאבוני (באיטלקית: Leonardo Tornabuoni; יליד פירנצה, 1494? – רומא, 1540) היה מדינאי ואיש דת קתולי איטלקי.
סמל בית טורנאבוני
ביוגרפיה

הוא היה בנם של לורנצו טורנאבוני, ממשפחת טורנאבוני, מהאצולה העירונית המקושרת למשפחת מדיצ'י וג'ובאנה דלי אלביצי. הוא פיתח קריירה כנסייתית בצילו של האפיפיור מבית מדיצ'י לאו העשירי.
ביוגרפיה > הבישוף של סנספולקרו

ב-1 באוקטובר 1520 האפיפיור לאו העשירי הכיר בזכות הירושה של גאלאוטו גרציאני כבישוף סנספולקרו.
ב-15 באפריל 1522 נפטר גרציאני במהלך מגפה, ולמחרת השמרנים המפוארים, כששמעו את הידיעה, בחרו פה אחד שמונה אזרחים למסירת משרת הבישוף לידי לאונרדו טורנאבוני. ב-14 בינואר 1524, עם עיכוב ככל הנראה עקב המגפה, הוא החל את הכהונה בראש הדיוקסיה. איתו נפתחת "השושלת האפיסקופלית" של בני טורנאבוני בסנספולקו, שעל כיסאה יחליפו ארבעה מבני משפחה זו בשנים 1522 ל-1598.
דיוקסיה סנספולקרו הוקם רק לפני מספר שנים ולכן טורנאבוני החל מיד ליצור את המוסדות השלטוניים של המחוז הכנסייתי. בשנת 1524 הכריז על הכנסייה הראשונה של הדיוקסיה, בראשותו של הכומר, הרופא דונאטו בוצ'י מפירנצה; בשנת 1525 ערך ביקור ראשון. באותה שנה קיבל את פני האפיפיור קלמנס השביעי שעבר בעיר ואירח אותו באפיסקופ. בשנת 1538, בעוד העיר נקרעה על ידי מאבקים מזוינים בין פלגים, קידם עבודת נחת רחבה, שהופקדה בידי נזיר הקפוצ'ין ג'וזפה דה פרמו. יתר על כן, שוב בשנת 1538 ארגן מחדש את אחת-עשרה האחוות העירוניות, והקצה לכל אחת מטלות צדקה או משימות ספציפיות.
ביוגרפיה > בישוף אג'אצ'יו

ב-24 במרץ 1539 העביר אותו האפיפיור פאולוס השלישי לבישופות אג'אצ'יו בקורסיקה. הוא מת ברומא בשנת 1540, בגיל 46 בערך.
הערות שוליים

↑  Archivio Segreto Vaticano, Acta Vicecancellarii, 2, c. 162v
↑  Archivio Storico Comunale di Sansepolcro, serie II, reg. 7bis, c. 295v
↑  Gli atti del sinodo si conservano nell'Archivio Vescovile di Sansepolcro, Acta episcopalia, I; il discorso introduttivo è tenuto da canonico Giovanni Maria Graziani.
↑  E. Agnoletti, I Vescovi di Sansepolcro, I, Sansepolcro 1972, pp. 22-29
| --- | --- |
בקרת זהויות :  HDS: 026564  VIAF: 5224154260829724480004   WorldCat (עם VIAF): 5224154260829724480004
לארי סטיל

| --- | --- |

סטיל בשנת 1976
 לידה:  5 במאי 1949 (בן 75) גרינקאסל, אינדיאנה, ארצות הברית
 עמדה:  קלע
 גובה:  1.96 מטרים
 מכללה:  אוניברסיטת קנטקי
 דראפט:  בחירה מספר 37, 1971 פורטלנד טרייל בלייזרס
 קבוצות כשחקן
 1971–1980:  פורטלנד טרייל בלייזרס
 הישגים כשחקן
 זכייה באליפות ה-NBA‏ (1977)
 קבוצות כמאמן
 1987–1994:  אוניברסיטת פורטלנד
לארי נלסון סטיל (באנגלית: Larry Nelson Steele; נולד ב-5 במאי 1949) הוא כדורסלן עבר אמריקאי, אשר שיחק עבור פורטלנד טרייל בלייזרס מליגת ה-NBA בין השנים 1971–1980. ממוצעיו הכוללים לאורך הקריירה הם 8.2 נקודות, 2.9 ריבאונדים ו-2.8 אסיסטים למשחק.
בעונת 1976/1977 זכה עם הטרייל בלייזרס באליפות ה-NBA, ובאוקטובר 1981 הפרישה הקבוצה את גופייתו, עם המספר "15".
קריירת משחק

סטיל נולד בעיר גרינקאסל שבאינדיאנה, ובין השנים 1967–1971 למד באוניברסיטת קנטקי. ב-3 עונותיו בקבוצת הכדורסל של האוניברסיטה שיתף פעולה עם הסנטר דן איסל תחת המאמן אדולף ראפ, וקלע 10.4 נקודות בממוצע למשחק.
בדראפט ה-NBA‏ 1971 נלקח סטיל בבחירה ה-37 על ידי פורטלנד טרייל בלייזרס, במדיה שיחק בכל 9 עונותיו ב-NBA. בעונת 1973/1974 – העונה הראשונה בה נספרו חטיפות וחסימות באופן רשמי – הוביל את כל שחקני הליגה עם ממוצע של 2.68 חטיפות למשחק. ב-16 בנובמבר 1974 קבע שיא מועדון של 10 חטיפות במשחק מול לוס אנג'לס לייקרס. באותו משחק רשם סטיל גם 12 נקודות, 11 ריבאונדים ו-9 אסיסטים, ובכך כמעט השיג קוואדרופל-דאבל נדיר.
בעונת 1976/1977 קלע שיא קריירה של 10.3 נקודות למשחק כשחקן ספסל, וסייע לפורטלנד לזכות באליפות ה-NBA הראשונה בתולדותיה. בסיום עונת 1979/1980 פרש סטיל ממשחק, בגיל 30.
באוקטובר 1981 הפריש מועדון הטרייל בלייזרס את גופייתו של סטיל, עם המספר "15", ובסך הכול זכו לכבוד זה שישה שחקנים נוספים מקבוצת האליפות של עונת 1977. הפרשת גופייתו של סטיל, כמו גם אלו של שלושה מחבריו לקבוצה – בוב גרוס, לויד ניל ודייב טוורדזיק – נחשבת בעיני רבים כ"לא מוצדקת".
הערות שוליים

↑  סטטיסטיקות קריירת המשחק של סטיל, באתר basketball-reference.com
1 2  שחקני ה-NBA הגרועים ביותר שגופייתם הופרשה, באתר brightsideofthesun.com,‏ 19 בספטמבר 2013
↑  סטטיסטיקות המכללות של סטיל, באתר sports-reference.com
↑  רשימת הנבחרים בדראפט 1971, באתר basketball-reference.com
↑  סטטיסטיקות המשחק בין פורטלנד ללוס אנג'לס, באתר basketball-reference.com
↑  חמש הפרשות הגופיות הגרועות ב-NBA, באתר basketballinsiders.com,‏ 10 במרץ 2014
↑  15 גופיות ב-NBA שלא היו צריכות לצאת לגמלאות, באתר thesportster.com,‏ 20 בדצמבר 2016
לואיס אוליבאס

לואיס אלחנדרו אוליבאס סלסדו (בספרדית: Luis Alejandro Olivas Salcedo; נולד ב-10 בפברואר 2000 בטפיק שבנאיאריט, מקסיקו) הוא כדורגלן מקסיקני המשחק בעמדת הבלם בקבוצת גוודלחרה מליגת העל המקסיקנית ובנבחרת מקסיקו.
קריירת מועדונים

אוליבאס גדל במחלקת הנוער של גוודלחרה. בעונת 2019/2020 הושאל לטודלאנו מהליגה הספרדית השלישית, ובעונת 2020/2021 הושאל לטפאטיו, קבוצת המילואים של גוודלחרה, בליגת המשנה המקסיקנית.
בשנת 2020 החל לשחק בקבוצה הבוגרת של גוודלחרה.
קריירה בינלאומית

ב-8 בדצמבר 2021 ערך אוליבאס את הופעת הבכורה שלו בנבחרת מקסיקו, בתיקו 2-2 נגד נבחרת צ'ילה במשחק ידידות.
לואיס אלברטו גוטיירס

לואיס אלברטו גוטיירס אררה (בספרדית: Luis Alberto Gutiérrez Herrera, נולד ב-15 בינואר 1985) הוא כדורגלן בוליביאני המשחק בעמדות המגן השמאלי והבלם בקבוצת אוריינטה פטרולרו מליגת העל הבוליביאנית.
קריירה

גוטיירס התחיל את הקריירה שלו באוריינטה פטרולרו, כאשר עלה לקבוצת הבוגרים שלה בשנת 2004. בינואר 2009 הושאל לעירוני קריית שמונה אך לא הצליח לעזור לקבוצה במאבקי ההישרדות שלה והיא ירדה לליגה לאומית וגוטיירס חזר לאוריינטה. בעונת 2010 זכה עם המועדון באליפות הקלאסורה. בשנת 2012 חתם בבאהיה עימה זכה באליפות באהיה. בקיץ 2012 חתם בפטרונטו. ב-22 בספטמבר 2012 ערך את הופעת הבכורה שלו נגד חימנסיה לה פלאטה. ב-8 באפריל 2013 הבקיע את שער הבכורה שלו בפטרונטו. בסיום העונה חזר לבוליביה כאשר חתם בבוליבר. בקיץ 2015 סיכם על חזרתו לעירוני קריית שמונה כמחליפו של שיר צדק. אחרי עונה אחת בלבד חזר לבוליבר.
בשנת 2007 ערך גוטיירס את הופעת הבכורה שלו בנבחרת בוליביה. הוא נכלל בסגל הנבחרת לקראת קופה אמריקה 2011.
תארים

אליפות הקלאסורה: 2010
אליפות באהיה: 2012
אלוף האלופים: 2015/2016
לאונרדו ברוני

| --- | --- |

 לידה:  1369 ארצו, רפובליקת פירנצה 
 פטירה:  1444 (בגיל 75 בערך) פירנצה, רפובליקת פירנצה 
 מדינה:  רפובליקת פירנצה 
 מקום קבורה:  בזיליקת סנטה קרוצ'ה 
 השקפה דתית:  הכנסייה הקתולית 
 
לאונרדו ברוני, מאת תאודור דה בריי
לאונרדו ברוני (באיטלקית: Leonardo Bruni; כונה גם לאונרדו ארטיני; 1370 בקירוב - 9 במרץ 1444) היה הומניסט, היסטוריון ומדינאי איטלקי, אשר נחשב להיסטוריון המודרני הראשון.
חייו

ברוני נולד בארצו, טוסקנה בסביבות שנת 1370. הוא היה תלמידו של הפוליטיקאי והמנהיג התרבותי קולוצ'יו סלוטטי, ממנו ירש את התפקיד קנצלר פירנצה. שנותיו בתפקיד - ראשית ב-1410 למשך כמה חודשים (עד שהתפטר) וב-1427 עד מותו ב-1444 - הסתמנו בלחימה תכופה. על אף שכיהן באחת מהמשרות הפוליטיות הרמות ביותר, עדיין היה חסר כוח ממשי יחסית למשפחת אלביצי ויריבתה, משפחת מדיצ'י. ברוני גם כיהן כמזכיר של ארבעה אפיפיורים בשנים 1405 - 1415.
פועלו

עבודתו החשובה ביותר היא "היסטוריה של אנשי פירנצה" ("Historiarum Florentinarum"), אשר נחשבת להיסטוריוגרפיה המודרנית הראשונה. ראשית, מכיוון שיש בה שימוש חלוצי בחלוקת ההיסטוריה לשתי תקופות: העת העתיקה, ימי הביניים. היסוד לרעיון זה הוא בכתבי פטרארקה, אשר הבדיל בין התקופה הקלאסית לבין הדעיכה התרבותית שאחריה. ברוני סבר כי ישנה בפירנצה תחייה תרבותית שהיא תחילתו של עידן חדש. סיבה נוספת היא הגישה החילונית שבה כתב, אשר התמקדה באדם ולא התיימרה להוסיף פרשנות תאולוגית לאירועים.
ברוני כתב בלטינית על חייהם של קיקרו ואריסטו, ובאיטלקית כתב על דנטה ופטרארקה. הוא תרגם מיוונית ללטינית כתבים היסטוריים ופילוסופיים רבים, בין השאר את עבודותיהם של אריסטו ופרוקופיוס.
קברו של ברוני נבנה על ידי ברנרדו רוסלינו ונמצא בבזיליקת סנטה קרוצ'ה.
ראו גם

מידות טובות
הערות שוליים

↑  "History of the Florentine People, Volume 1 - Leonardo Bruni, James Hankins - Harvard University Press". Boston: Harvard University Press. 9 באוקטובר 2010. {{cite web}}:  (עזרה)
↑  אנציקלופדיה קתולית: לאונרדו ברוני
| --- | --- |
בקרת זהויות :  NLI: 987007259108205171  PLWABN: 9810618322405606  BIBSYS: 90585537  BNE: XX1179189  BnF: cb120276366 (data)  CANTIC: a10054807  CiNii: DA01938564  GND: 118516132  ICCU: BVEV018004  ISNI: 0000 0001 2144 2279  LCCN: n50039889  LNB: 000144554  NKC: ola2002157556  NLA: 35069563  NLG: 230269  NLK: KAC202205439  NSK: 000061021  NTA: 070606072  RERO: 02-A000023412  SELIBR: 248816  SNAC: w65143gr  SUDOC: 028441974  Trove: 817585  ULAN: 500315043  VcBA: 495/19688  VIAF: 95283478   WorldCat (עם VIAF): 95283478
לאסלו דיאק

| --- | --- |

לאסלו דיאק  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1 ביולי 1891 אגר, האימפריה האוסטרו-הונגרית האימפריה האוסטרו-הונגרית
 הוצאה להורג:  5 בנובמבר 1946 (בגיל 55) ז'אבאלי, הרפובליקה הפדרלית הסוציאליסטית של יוגוסלביה יוגוסלביה
 מדינה:  הונגריה 
 השכלה:  האקדמיה הצבאית לודוויקה 
 השתייכות:   הצבא האוסטרו-הונגרי    צבא ממלכת הונגריה  ואפן אס אס
 תקופת הפעילות:  1912–1945 (כ־33 שנים)
 דרגה:  קולונל בצבא ההונגרי  אוֹברפיהרר באס אס
 פעולות ומבצעים
 מלחמת העולם הראשונה, מלחמת העולם השנייה
 
לאסלו דיאק (בהונגרית: Deák László; ‏1 ביולי 1891, אגר, האימפריה האוסטרו-הונגרית – 5 בנובמבר 1946, ז'אבאלי, הרפובליקה הפדרלית הסוציאליסטית של יוגוסלביה), היה קולונל בצבא ממלכת הונגריה ובהמשך אוֹברפיהרר בוואפן אס אס, ממובילי הטבח בדרום באצ'קה ב-1942. לאחר המלחמה נשפט דיאק, הורשע והוצא להורג בתלייה בגין פשעי המלחמה.
קורות חייו > ראשית הקריירה

לאסלו דיאק נולד ב-1891 בעיר אגר שבאימפריה האוסטרו-הונגרית. בין 1906–1909, למד דיאק בבית הספר התיכון הצבאי בשופרון ובהמשך סיים את האקדמיה הצבאית לודוויקה(אנ') שבבודפשט. ב-1912 הוצב ברגימנט הרגלים ה-19 של הצבא האוסטרו-הונגרי ועימו לחם במלחמת העולם הראשונה. לאחר המלחמה המשיך בשירות בצבא ממלכת הונגריה והתקדם לתפקיד מפקד רגימנט בדרגת קולונל.
קורות חייו > הטבח בדרום באצ'קה

בינואר 1942, פיקד לאסלו דיאק על חיילי הרגימנט במהלך הטבח בדרום באצ'קה, הן באזור הכפרי והן בנובי סאד. גם לאחר שהגיעה ההנחיה מהממשל בבודפשט לחדול מהפעולה, טבחו חיילי הרגימנט בסיוע פולקסדויטשה בתושבי בצ'יי ורצחו 102 סרבים ו-110 מבני הקהילה היהודית במקום. במרץ 1942, לאחר מינויו של מיקלוש קאלאי לראש ממשלת הונגריה ולאור לחץ בינלאומי כבד, הוחל בהליכים פליליים נגד מבצעי הטבח. לאסלו דיאק נשפט והורשע על ידי בית דין צבאי. לפני מתן גזר הדין נמלט דיאק לווינה וביקש וקיבל שם מקלט מדיני.
קורות חייו > שלהי הקריירה ואחריתו

דיאק הצטרף לוואפן אס אס בדרגת אוֹברפיהרר ופיקד על יחידה צבאית שפעלה באזור וויבודינה. בשלהי 1944, לאחר הפיכת צלב החץ, שב לאסלו דיאק להונגריה, ושמו טוהר על ידי המערכת השלטונית הפרו-נאצית. בנובמבר 1944 מונה למפקד הרגימנט ה-61 בדיוויזיית ואפן גרנדיר אס אס ה-25 והשתתף בקרבות מול הצבא האדום באזור נובי סאד. בינואר 1945 מונה למפקד דיוויזיית הוואפן גרנדיר אס אס ה-26 ופיקד עליה לזמן קצר. בראשית מאי 1945 נפל בשבי צבא ארצות הברית באזור בוואריה. הוא הוסגר להונגריה וממנה ב-31 באוקטובר 1946 הוסגר ליוגוסלביה. דיאק הועמד לדין, הורשע ונידון למוות. ב-5 בנובמבר 1946 הוצא להורג בז'אבאלי בתלייה.
הערות שוליים

↑  אודות השואה - באצ'קה, באתר יד ושם.
1 2  לאסלו דיאק, באתר delvidekitragedia.hu (בהונגרית).
1 2  לאסלו דיאק, באתר hdke.hu (בהונגרית).
↑  75 שנים לטבח בדרום באצ'קה, באתר ujkor.hu (בהונגרית).
↑  קבוצת הקרב "דיאק" של האס אס, באתר arcanum.hu (בהונגרית).
| --- | --- |
בקרת זהויות :  VIAF: 1780156012402449700006   WorldCat (עם VIAF): 1780156012402449700006
לבוש מסורתי

לבוש מסורתי או תלבושת לאומית הם בגדים אופייניים לאזור גאוגרפי מסוים או לקבוצה אתנית או דתית או לאזרחים או תושבים של מדינה מסוימת. התלבושות העממיות הן לעיתים מיושנות, אך מבטאות את הזהות הייחודית והמובחנת של האנשים הלובשים אותן. בתקופת ההתעוררות הלאומית במאה ה-19 שבו עמים רבים באירופה ללבוש בגדים מסורתיים, שמקורם בתקופות קדומות יותר, או המציאו בגד שנראה להם קרוב למסורת שלהם, כדי להפגין את ההגדרה העצמית שלהם. כיום יש מגמה כזאת בקרב תושבי מדינות עולם שלישי כחלק מחזרה למנהגים וערכים לא-מערביים וטרום-קולוניאליים.
בשוודיה, בעשור האחרון של המאה ה-19 יצרה האמנית קארין בריו לארסון תלבושות יותר מודרניות ונוחות עבור בנותיה קירסטי ובריטהץ בשנת – 1902 אומץ הבגד כבגד לאומי לנשים השוודיות.
פרטים של גזרת הבגד, צבעו, אופן התפירה ואף אופן לבישתו ודוגמאות בלבוש מסורתי עשויים להעיד על מעמד חברתי, מצב אישי או על השתייכות לתת-קבוצות. לעיתים מספיקה רק בעלות על תלבושת מסורתית כדי להצביע על מעמד מכובד בקהילה. הדבר אמור במיוחד לגבי התלבושות הייחודיות לכוהנים, אצילים, וכדומה.
התלבשות בבגדים מקומיים ומסורתיים נחשבת לחלק ממנהגי פולקלור. ישנן תלבושות המיועדות לחיי היומיום (למשל כובע לבד וחליפה שחורה בקהילה היהודית חרדית). תלבושות אחרות מיועדות ללבישה רק באירועים מיוחדים חתונות, חגים (למשל שטריימל בקהילה היהודית-חרדית), או פסטיבלים לאומיים.
תלבושת לאומית ישראלית

בישראל אין תלבושת לאומית מעצם היותה מדינה צעירה שמרבית אזרחיה הם מהגרים (עולים ממדינות שונות או צאצאים של מהגרים ממדינות שונות. אך יש כאלו שמשווים את הלבוש המסורתי היהודי למעין לבוש ישראלי עקב היותה של מדינת ישראל מדינה יהודית בעלת רוב יהודי. עם זאת, יש לישראל כמה פריטים שהפכו עם השנים לפריט לבוש ישראלי, כובע הטמבל שאף הונצח בקריקטורה של דוש על ראשו של שרוליק, בגדי חאקי, בגדי אתא ומדים של חיילים. להקות ריקוד לבושות בדרך בשלל תלבושות המחקות לבוש של עמים אחרים או של קבוצות שחיות במדינה.
לבוש מסורתי (קימונו) – יפן
לבוש מסורתי – רוסיה
לבוש מסורתי – נורווגיה
לבוש מסורתי דרום-מזרח אסייתי (סארונג)
ראו גם

לבוש מסורתי ביישוב הישן
לבוש יהודי מרכז תימן
הלבוש הדרוזי המסורתי
תלבושת מיסבאך
קנטה (טקסטיל)
בורו (טקסטיל)
רקמה פלסטינית
הערות שוליים

↑  national costume, Merriam- Webster (באנגלית)
| --- | --- |
בקרת זהויות :  NLI: 987007560994105171  GND: 4060554-1  LCCN: sh95008187  NKC: ph116472
לואיס אברם

לואיס אלפונסו אברם אוגרלי (בספרדית: Luis Alfonso Abram Ugarelli; נולד ב-27 בפברואר 1996 בלימה שבפרו) הוא כדורגלן פרואני המשחק בעמדת הבלם בקבוצת אטלנטה יונייטד ובנבחרת פרו.
קריירת מועדונים

אברם החל את הקריירה המקצוענית שלו בספורטינג קריסטל מליגת העל הפרואנית. ב-18 במאי 2014 ערך אברם את הופעת הבכורה שלו במועדון, כששיחק 90 דקות והבקיע את שער הבכורה שלו בדקה ה-30 בהפסד 1–2 לסן סימון במסגרת הגביע הפרואני. ב-14 באוגוסט 2014 ערך אברם את הופעת הבכורה שלו בליגה, כששיחק 90 דקות בהפסד 1–2 לספורט אואנקיו. ב-21 בנובמבר 2014 הבקיע אברם את שער הבכורה שלו בליגה, שער בדקה ה-79 בניצחון 2–3 על אליאנסה לימה. אברם זכה עם ספורטינג קריסטל באליפות פרו בעונת 2014, כשהוא עורך 21 הופעות ליגה ומבקיע שער אחד. בעונת 2015 ערך אברם 10 הופעות ליגה והבקיע שער אחד.
ב-31 ביולי 2021 חתם בגרנדה מהלה ליגה הספרדית.
בינואר 2022 הושאל לקרוס אסול מהליגה המקסיקנית.
קריירה בינלאומית

ב-24 במאי 2016 ערך אברם את הופעת הבכורה שלו בנבחרת פרו, כשנכנס כמחליף בדקה ה-69 בניצחון 0–4 על נבחרת טרינידד וטובגו במשחק ידידות. אברם היה חלק מסגל נבחרת פרו לקופה אמריקה 2016, אך לא לקח חלק בטורניר.
ישראל סום

אין תמונה חופשית
ישראל (איזידור) סום (1910 – 1984) היה פעיל ציוני, רופא פנימי עורך הרפואה 1968–1984, מנהל כללי של קופת חולים של הציונים הכלליים (קופ"ח מרכזית), (לימים קופת חולים מאוחדת).